La salut no només depèn de disposar de bons hospitals, proves mèdiques i tractaments.
Tenir un estil de vida saludable també és un element decisiu per al benestar de les persones i és a les nostres mans.
El Sistema de Salut de Catalunya treballa tant per fomentar bons hàbits, com ara mantenir una alimentació equilibrada o fer activitat física regular o seguir les pautes de vacunació, com per abandonar-ne d'altres que són perjudicials, com el consum de tabac, alcohol o altres drogues.
La prevenció de malalties i lesions és, sens dubte, fonamental per mantenir un bon estat de salut.
Petites accions, com ara rentar-se les mans i les dents sovint, respectar les recomanacions de seguretat en els desplaçaments o en fer esport, i gaudir d'una sexualitat responsable comporten grans beneficis.
La detecció i el tractament precoç de malalties és clau per millorar-ne el pronòstic.
En aquesta línia, el Sistema de Salut de Catalunya vol conscienciar la ciutadania de la importància de realitzar controls periòdics de salut i posa al seu abast diversos programes de cribratge, adreçats a diferents grups de població, al llarg de totes les etapes de la vida.
Protegir les persones de l'aparició i l'extensió de malalties és un altre de les línies de treball del sistema sanitari, que recull, analitza i interpreta la informació relacionada amb aquestes malalties per assolir-ne el control efectiu.
En paral·lel, vetlla per la seguretat alimentària i ambiental, i de qualsevol altra activitat que pugui suposar un risc per a la salut de les persones.
Teniu al vostre abast tot un seguit de programes de cribratge de malalties per agafar-les a temps i posar-hi remei el més aviat possible: participeu-hi!
Permet detectar malalties, com la síndrome de Down o la síndrome d'Edwards
El tractament precoç evita complicacions per a la mare i per al fetus
Permet detectar diverses malalties en les quals una actuació ràpida canviarà el pronòstic
A tots els nounats, al centre on han nascut i abans de l'alta hospitalària
Permet detectar la infecció pel virus del papil·loma humà, que pot derivar en càncer de coll d'úter
Cada any es diagnostiquen uns 3.400 casos de càncer de mama en dones de 50 o més anys
Si es detecta a temps, el càncer de còlon i recte és molt fàcil de tractar.
El dia a dia és ple d'oportunitats per integrar hàbits de vida saludable: aprofiteu-les!
Trieu opcions saludables: eviteu els aliments i les begudes ensucrades!
Seguiu les recomanacions del servei de prevenció de riscos laborals de la vostra empresa
Les mans netes redueixen la transmissió d'infeccions
Prepareu plats únics que incloguin farinacis o llegums i verdures, i acompanyeu-los preferentment amb amanida, fruita fresca, pa i aigua
Una bona higiene bucodental és fonamental per evitar malalties i tenir una boca sana
Camineu sempre per la vorera, travesseu el carrer amb el temps necessari i vigileu amb els vehicles que giren o que aparquen
El contacte regular amb l'entorn natural comporta nombrosos beneficis per a la salut física i mental.
Les relacions amb els altres són un element molt important per al benestar emocional
Impliqueu els vostres fills i filles en la preparació dels aliments i compartiu l'àpat en família
Abusar-ne pot tenir efectes perjudicials en la salut
Eviteu embarassos indesitjats i infeccions de transmissió sexual
Una bona qualitat del son és fonamental per mantenir-vos sans